*Ө.Е. Шөкеевтің баяндамасы*

**Құрметті Владимир Карпович!**

**Құрметті депутаттар!**

* **1-слайд.** Мемлекет басшысы Қазақстан халқына Жолдауында ауыл шаруашалығында еңбек өнімділігін және өңделген өнім экспортының көлемін **2,5 есеге арттыру** туралы батыл міндет қойды.

Бұл міндетті шешу саланы дамытуда мүлде жаңа көзқарасты талап етеді.

* **2-слайд.** Біздің елімізде ішкі нарықтағы сұраныс негізгі біз өндіретін тауарлармен (ет, дәнді және майлы дакылдар, күріш, картоп сияқты) артығымен камтамасыз етілген. Сондыктан біз еңбек өнімділігін өсіру үшін ең алдымен экспорттық потенциалымызды анықтаумыз керек.

**3-слайд.** Мына слайдта көрсетілгендейет өнімдерінің, оның ішінде сиыр еті мен қой етінің потенциалы өте жоғары. Айталық қәзір жалпы ауыл шаруашылық өнімдерінің жылдық экспорты 1,4 млрд. АҚШ доллары болса, тек қана ет өнімдерін экспортауды 2,6 млрд. долларға жеткізуге болады.

Қазақстанда ет саласын дамытудың шешуші факторлары бар, олар: жайылымдық алқаптар, суармалы егістіктер, жұмыс күші және дәстүрлі ата кәсібіміз.

Ал сұраныс жағынан алсақ, Азия мен Таяу Шығыс елдерінің *(Қытай, Иран, Сауд Арабиясы, Вьетнам сияқты)* өте тартымды экспорттық нарықтары бар, сиыр еті мен қозы етіне деген олардың сұранысы тұрақты түрде артып келеді. Және де біздің екі көршіміз – Ресей мен Қытай аталған өнімдерді аса ірі көлемде импорттаушылар болып табылады.

Сонымен қатар, ішкі нарықтағы бос тұрған орындар мен қосымша сұраныс позициялары айқындалды. Олар – сүт өнімдері, құс еті, жеміс және көкөністер. Мұнда қосымша өнім өндіру әлеуетіміз **1 млрд. доллардан** асуы мүмкін *(құс еті - 180 мың тоннадан 740 мың тоннаға дейін ұлғаяды, сүт өнімдерінің өндірісі 1 млн. тоннаға дейін ұлғаяды)*.

**4-слайд.** Аталған өнімдердің өндірісі мен экспортын ұлғайту мақсатында дәл осы салаларды дамыту қажет. Осыған байланысты біз қолданыстағы бағдарламаны ет, сүт, құс шаруашылықтарын дамытуға және суармалы жерлерді кеңейту арқылы көкөніс өнімдерін арттыруға бағытталған ұзақ мерзімді арнайы салалық құжаттармен толықтырдық. Бір ерекшілігі, бұл құжаттар **агробизнестің тікелей** қатысуымен әзірленді. Сондықтан әзірлеу барысында көптеген мәселелер пысықталды және шешілді. Сөзіміз дәлелді болу үшін біз бизнес өкілдеріне бүгін сіздердің алдарыңызда сол бағдарламаларды егжей-тегжейлі баяндап беруді ұсындық.

**5-слайд.** Сонымен қатар өздеріңізге белгілі, ауылдың дамуы басқа да салалардағы бірқатар мәселелерді шешумен байланысты. Ол – айталық қаржы министірлігінің салық салу саясаты, Инвестиция және даму министрлігінің техникалық реттеу, сауда-логистикалық инфрақұрылымды дамыту, Экономика министрлігінің экспортты қолдау, ауылдық аумақтарды дамыту сияқты мәселелері. Сондықтан біз қолданыстағы бағдарламаны салааралық шаралармен де толықтыруымыз қажет деп ойлаймын. Осылайша, Мемлекеттік бағдарлама саланың негізгі концептуалдық мәселелерін және бір-бірімен байланысты сабақтас бағыттарды шешуді қамтиды.

**6-слайд.** Сондықтан біз мемлекеттік бағдарламаны ашық платформа ретінде қайта құрастырып отырмыз. Бұл платформа мемлекет тарапынан салаға ықпал жасайтын, қолдау көрсететін кұралдар мен каналдардан тұрады. Осы платформа негізінде қажетілігіне қарай салалық және сабақтас бағдарламалар әзірленетін болады.(Қосымша түсіндіру: Салыстырмалы түрде айтатын болсақ мұнау айфонның платформасы мен онын приложениелері сияқты).

 Біз ұсынып отырған бағдарлама ұзақ мерзімді, күрделі және жан-жақты документ. Бұны іске асыру ауылға катысы бар барлық мекемелердің ұйымдаскан іс-қимылына байланысты болады. Сондыктан біз жобалық басқару жүйесін енгізуді көздеп отырмыз. Корпаративтік ортада бұл проектный менеджмент деп аталады. Бұл жүйе қалай жұмыс істейтінін келесі слайдтан көре аласыздар.

**7-слайд.** Мемлекеттік бағдарламаны басқару кеңесі құрылатын болады, оның құрамына Үкіметтің кейбір мүшелері кіреді. Басқарушы кеңеске Ұзақ мерзімді салалық және сабақтас бағдарламаларды алдын-ала қарап, Үкіметтің бекітуіне ұсыну құқығы берілетін болады.

Сонымен қатар, Сараптамалық кеңес және Мемлекеттік бағдарламаны басқару офисі құрылмақ. Сараптамалық кеңес құрамына депутаттар, үкіметтік емес ұйымдардың, ФАО, Азия Даму Банкінің, Еуропа даму банкінің өкілдері, McKinsey&Company және BCG секілді компаниялардың өкілдері кіреді.

Жоба тәсілі үкіметтік құжаттарды әзірлеу және келісу кезіндегі бюрократиялық кедергілер проблемасын шешуге, қабылданған шешімдердің икемділігін қамтамасыз етуге мүмкіндік береді.

 **8-слайд.** Ал енді жаңағы аталған арнайы салалық бағдарламаларға қысқаша тоқталып өтуге рұқсат етіңіздер. **Ет шаруашылығын дамыту бағдарламасының** негізін отбасылық фермалар құрайды және ол ірі қара мал бордақылау алаңдарынан және ет өңдеу кешендерінен тұратын біріккен (якорная) кооперация түрінде жасалады. Бұл жерде Америка, Канада, Австралия сияқты елдердің тәжірибесі енгізіледі.

Алдағы он жылда ірі қара мал, қой және жылқы шаруашылығымен айланысатын **80 мыңнан** астам отбасылық ферма құру, пайдаланылатын жайылымдар алаңын 58 млн. гектардан **100 млн. гектарға** кеңейту, ірі қара малды **15 млн. басқа дейін**, ал қой санын **30 млн. баска дейін** ұлғайту көзделіп отыр.

Жобаға қатысушылар үшін көптеген қолдау шарттары көзделетін болады, олар: жер учаскелерін бөлуде басымдық беру, фермерлік шаруашылықтарға мал басын, техника мен жабдық сатып алуға жеңілдікпен (15 жылға 4 пайызбен) несие беру, жайылымдарды суландыру үшін 80 пайыздық субсидия беру сияқты шаралар қарастырылған.

**9-слайд.** Екінші **сүт шаруашылығы бағдарламасы** да отбасылық фермалардан, өнеркәсіптік сүт-тауарлы фермалардан және заманға сай сүт зауыттарынан тұратын біріккен (якорная) кооперация қағидаты бойынша жасалады. Біз отбасылық фермалардың санын **380-нен 930-ға** дейін, ірі сүт-тауарлы фермалардың санын **108-ден** **170-ге** дейін, сүт зауыттарының санын **163-тен** **174-ке** дейін жеткізуді жоспарлап отырмыз. Жобаға қатысушылар үшін қолдаудың жекелеген шаралары ұсынылатын болады. Нәтижесінде сүт өндірісінің көлемін **1 млн. тоннаға** ұлғайту міндеті қойылып отыр.

**10-слайд.** **Құс шаруашылығын дамыту бағдарламасы** шеңберінде жаңа кәсіпорындар салу, қолданыстағы фабрикаларды жаңарту, сондай-ақ ет және жұмыртқа бағытындағы құстардың өнімділігін арттыру көзделеді.

Бағдарламаны іске асыру нәтижесінде құс еті өндірісінің көлемі **4 есеге** немесе 560 мың тоннаға ұлғаяды, оның ішінде 150 мың тоннасы экспортқа шығарылады; тағамдық жұмыртқа өндірісі **1,5 есеге** немесе 2,5 млрд. жұмыртқаға *(5 млрд. данадан 7,5 млрд. данаға дейін)* ұлғаяды, оның ішінде 1,5 млрд. данасы экспортқа жіберіледі.

Мұның бәрі мал шаруашылығына қатысты.

**11,12-слайд.** Ал енді **өсімдік шаруашылығына келетін болсақ,** еңбек өнімділігін арттыру үшін біз ең алдымен сұраныс жағын сараптаумыз қажет. Бидай мен ұнның өндірісін алатын болсақ бұл қазір толығымен экспортқа байланысты болып тұр. Біздің қалыптасқан дәстүрлі нарықтарымызда бәсеке күшейіп бара жатыр, транзиттік елдер тарапынан протекционистік, ішкі нарықты қорғау әрекеттерін байқаймыз. Әрине біз дәстүрлі нарықтарымыз үшін күресті жалғастырамыз, сонымен қатар жаңа нарықтарды қеңейту қажет. Айталық былтыр Қытайға квотамен 150 мың тонна бидай жөнетілсе, биыл квотадан тыс 200 мың тонна экспорталды. Біздің максатымыз алдағы жылдары миллион тоннаға жеткізу. Иранға соңғы жылдары бидай мүлдем экспортталмаған. Қазір евразиялық одақтың шеңберінде бұл мәселе қызу талқыланып жатыр, мен жақын арада Иранға экспорт ашылады деп ойлаймын. Сонымен қатар ұн өндірумен шектелмей, біз бидайдан крахмал, клейковина, глютен, тіпті заманауи технологиялар қолданып синтетикалық талшықтар шығаратын іскерлерді қолдайтын боламыз. Қәзірдің өзінде мұндай жобалар Қапшағайда, Тайыншада, Костанайда қолға алынып жатыр.

 Ал енді сұраныс емес, өндіріс жағынан алатын болсақ факторларды талдай келе, негізгі проблемалар мыналармен байланысты екені анықталды, олар – сапалы тұқымның жетіспеушілігі, жаңа және тиімді техниканың тапшылығы, тыңайтқыштардың және пестицидтардың қымбатшылығы. Осы факторларды ескере отырып, жүйелі іс-шаралар көзделеді, нақты жоспар түзіледі.

**13-слайд.** **Тұқым шаруашылығы.** Бүгінде ауыл шаруашылығы тауарын өндірушілердің негізгі бөлігі айналым қаражатының жоқтығынан тұқым сатып алмайды және іс жүзінде жаппай репродукциядағы өз тұқымдарын пайдаланады.

**14-слайд.** Осыған байланысты, ағымдағы жылы тұқым шаруашылығын субсидиялаудың жаңа тетігі енгізілетін болады, ол фермерлердің белгіленген нормалар бойынша тұқым сатып алуға жұмсаған шығыстарының 100%-ын өтеуді көздейді. Тұқым өсіру шаруашылықтарына фермерге босатылған элиталық және 1 репродукциялы тұқымның құнын әкімшілік толық өтейді. Сондықтан шаруаларға қаптаған құжат жинаудың қажеті болмайды.

Өз кезегінде диқан өнімін жинап болған соң алынған субсидиялардың 30%-ын Қазагрогарантқа қайтарады. Тұқым дамыту қоры қайтарылған қаражатты жинақтап, оларды өте қолайлы шарттармен (2-3%) аттестатталған тұқым өндірушілерге техника мен жабдық сатып алуға несие береді. Бұл жаңа механизм диқандар тарапынан қызу қолдау тауып отыр.

**15-слайд.** Келесі басымдық беретін нәрсе **– техникалық жарақтандыруды арттыру**. Бұл мәселе лизингтің пайызын субсидиялау және инвестициялық субсидиялау көлемдері есебінен шешілетін болады. Қәзір шараулар лизингті 16-18 паызбен алатын болса, бұл 7-8 пайызға дейін төмендетіледі. Осының арқасында есеп бойынша кәсіпкерлердің техникаға салатын қаржысы **273 млрд.теңгеге дейін** жетеді. Осы шаралардың арқасында 5 жылда техникалық жаңартудың нормативтік қарқынын жылына 6%ға жеткіземіз. Биылғы жылдан бастап, инвестициялық субсидиялау **25%-ды** құрайтын болады.

**16,17-слайдтар.** Егістіктердің электронды карталары, нақты метеодеректер, сенсорлар мен датчиктер, ғарыштық мониторинг секілді **нақты егіншілік (точное земледелие) элементтерін** енгізу қарқын алуы тиіс. Енді университеттердің, ғылыми-зерттеу институттары мен тәжірибелік шаруашылықтардың базасында осы технологияларды тиімді түрде оқып-үйрету және олардың таралымын көбейту ұйымдастырылатын болады.

 Осындай технологияларды пайдаланып тыңайтқыштарды, пестицидтарды саралап себу және шығындарды қысқарту есебінен өндіріс тиімділігін орта есеппен **30-40 %-ға** арттыруға мүмкіндік бар. Бұл дәлелделген факт.

**18-слайд.** **Егін шаруашылығындагы ең үлкен резерв бізде суармалы егіншілікті дамытута жатыр.** Бүгінгі күнісуармалы жерлер жалпы егіс алаңының бар-жоғы 7%-ын құрайды. Бірақ бүкіл өсімдік шаруашылығы бойынша өндірілетін өнімнің 40%-дан астамын береді. Бұл дегеніміз суармалы жерлерді кеңейтудің қаншалықты маңызды екенін көрсетсе керек. Биылдың өзінде біз 65 мың га суармалы жерді іске қосамыз. Жалпы мемлекеттік бағдарлама аясында суармалы жерлердің алаңын 2021 жылға дейін 1.4 миллионнан 2 млн.гектарға жеткізу көзделуде. Мұнда каналдар мен су желілерінің қызметін қамтамасыз ету механизмі де қарастырылады.

Бұған қосымша ұзақ мерзімді салалық бағдарламада айналымға қосымша **1,5 млн. гектар** суармалы жерлерді тартып, 2027 жылы олардың көлемін **3,5 млн. гектарға** **дейін** жеткізу жоспарлануда. Осылайша, суармалы жерлердің үлесі жалпы егіс алаңының **16%-**ын, ал жалпы өнім көлемі **2,4 трлн. теңгені** құрайтын болады. Бұл туралы Су комитетінің басшысы толығырақ баяндайтын болады.

**19,20-слайдтар.** Жалпы Мемлекеттік бағдарламада **10 міндетті** орындау көзделген. Олардың шеңберінде бірқатар жаңа жүйелі іс-шаралар да қарастырылған.

**21,22-слайдтар.** **Бірінші.** Азық-түлік қауіпсіздігін қамтамасыз ету. **Алғаш рет** бұл мәселені физикалық қолжетімділік, экономикалық қолжетімділік, тамақ қауіпсіздігі бағыттары бойынша кешенді түрде шешу жоспарлануда.

Өнім өндіруді қамтамасыз етумен қатар сапалы ауызсумен, жақсы жолдармен қамтамасыз ету, халықтың табыс деңгейінің өсуі, тамақ қауіпсіздігі және басқа да мәселелер қамтылатын болады. Жоспарланған межелерге қол жеткізудің индикаторларын мына слайдтан көріп отырсыздар.

**23-слайд.** **Екінші.** Агроөнеркәсіптік кешен субъектілері үшінқаржыландырудың қолжетімділігі 8 нақты іс-шаралар есебінен шешілетін болады.*(Пайыздық мөлшерлемені субсидиялауды қалпына келтіру; инвестициялық субсидиялауды жетілдіру; аграрлық (тауарлық және қаржылық) қолхаттарды енгізу; субсидиялардың тиімділігін арттыру; қаржы институттарын ҚазАгро арқылы қорландыру; агросақтандыруды жетілдіру; кредиттік серіктестіктер жүйесін дамыту; кепілдендіру институттарын дамыту).* Мәселен, жаңа қаржы құралы – **аграрлық қолхатты** енгізу ұсынылады. Ауыл шаруашылыгындағы сақтандыру жүйесін түбегейлі өзгертіп, міндетті сақтандырудан еркін сақтандыруға көшу жүзеге асырылатын болады. Бұл ретте бұрынғыдай сақтандыру төлемдеріне емес, сақтандыру сыйақысына (страховая премия) субсидия берілетін болады. Бұл шынайы және тиімді агросақтандыруды енгізуге мүмкіндік береді. Сондай-ақ, кредиттік серіктестіктер жүйесін қайта қарап жаңадан жасақтау қажет деп ойлаймыз.

**Құрметті депутаттар**! Аталған жаңалықтар көптеген заңдарға өзгерістер енгізуді талап етеді. Осы бағытта өздеріңізбен қоянқолтық жұмыс істеп, биылғы жылдың өзінде-ақ ауыл шаруашылығын тиісті заңнамалық актілермен камтамасыз етеміз деп сенеміз.

**Назарларыңызға рахмет!**